CELEX: 32014R0179
Language: mt
Date: 2013-11-06 00:00:00
Title: Regolament ta’ Delega tal-Kummissjoni (UE) Nru 179/2014 tas- 6 ta’ Novembru 2013 li jissupplimenta r-Regolament (UE) Nru 228/2013 tal-Parlament Ewropew u tal-Kunsill fir-rigward ir-reġistru tal-operaturi, l-ammont tal-għajnuna għall-kummerċjalizzazzjoni ta’ prodotti barra r-reġjun, il-logo, l-eżenzjoni mid-dazji tal-importazzjoni għal ċerti annimali bovini u l-iffinanzjar ta’ ċerti miżuri relatati ma’ miżuri speċifiċi għall-agrikoltura fir-reġjuni ultraperiferiċi tal-Unjoni

4.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 63/3
            
         REGOLAMENT TA’ DELEGA TAL-KUMMISSJONI (UE) Nru 179/2014
   tas-6 ta’ Novembru 2013
   li jissupplimenta r-Regolament (UE) Nru 228/2013 tal-Parlament Ewropew u tal-Kunsill fir-rigward ir-reġistru tal-operaturi, l-ammont tal-għajnuna għall-kummerċjalizzazzjoni ta’ prodotti barra r-reġjun, il-logo, l-eżenzjoni mid-dazji tal-importazzjoni għal ċerti annimali bovini u l-iffinanzjar ta’ ċerti miżuri relatati ma’ miżuri speċifiċi għall-agrikoltura fir-reġjuni ultraperiferiċi tal-Unjoni
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 228/2013 tal-Parlament Ewropew u tal-Kunsill tat-13 ta’ Marzu 2013 li jistabbilixxi miżuri speċifiċi għall-agrikoltura fir-reġjuni ultraperiferiċi tal-Unjoni u li jħassar ir-Regolament tal-Kunsill (KE) Nru 247/2006 (1), u b’mod partikolari t-tieni subparagrafu tal-Artikolu 12(2), it-tielet subparagrafu tal-Artikolu 19(4), l-Artikolu 21(3), it-tieni subparagrafu tal-Artikolu 27(2) u l-Artikolu 30(4) tiegħu,
   Billi:
   
               (1)
            
            
               Ir-Regolament tal-Kunsill (UE) Nru 228/2013 ħassar u ssostitwixxa r-Regolament (KE) Nru 247/2006 (2). Ir-Regolament (UE) Nru 228/2013 jagħti lill-Kummissjoni s-setgħa li tadotta atti delegati u ta’ implimentazzjoni. Sabiex jiġi żgurat il-funzjonament bla xkiel tal-iskema fil-qafas legali l-ġdid, għandhom jiġu adottati ċerti regoli permezz ta’ tali atti. Ir-regoli l-ġodda għandhom jieħdu post ir-regoli ta’ implimentazzjoni tar-Regolament tal-Kummissjoni (KE) Nru 793/2006 (3).
            
         
               (2)
            
            
               Sabiex jiġi żgurat li l-operaturi jeżerċitaw bis-sħiħ id-drittijiet tagħhom li jieħdu sehem fl-arranġamenti speċifiċi ta’ provvista, għandhom jiġu ddeterminati l-kundizzjonijiet għar-reġistrazzjoni tagħhom fir-reġistru tal-operaturi. L-operaturi reġistrati għandhom ikunu intitolati li jibbenefikaw mill-arranġamenti, sakemm jissodisfaw l-obbligi stabbiliti fir-regoli tal-Komunità u dawk nazzjonali. L-applikanti għandhom ikunu intitolati għar-reġistrazzjoni dejjem jekk jilħqu ċertu numru ta' rekwiżiti skont l-għanijiet, imfassla sabiex jiffaċilitaw l-amministrazzjoni tal-iskema.
            
         
               (3)
            
            
               Sabiex jingħata appoġġ lill-bejgħ tal-prodotti barra mir-reġjun tal-produzzjoni tagħhom, il-kundizzjonijiet għall-istabbiliment tal-ammont tal-għajnuna mogħtija fir-rigward ta’ tali prodotti u, fejn xieraq, il-kundizzjonijiet biex jiġu stabbiliti l-kwantitajiet ta’ prodotti soġġetti għal dik l-għajnuna, għandhom jiġu stabbiliti. Konsegwentement, għandhom jiġu stabbiliti regoli addizzjonali relatati mas-sostenn għat-tqegħid fis-suq ta’ ċerti prodotti lokali li jiddeterminaw il-kundizzjonijiet biex jiġu stabbiliti l-ammont massimu ta’ għajnuna li għandha tingħata u l-kwantitajiet massimi ta’ prodotti li għandhom ikunu soġġetti għal dik l-għajnuna.
            
         
               (4)
            
            
               Sabiex tiġi żgurata aktar kuxjenza u konsum ta’ prodotti agrikoli ta’ kwalità pproċessati u mhux ipproċessati speċifiċi għar-reġjuni ultraperiferiċi tal-Unjoni, il-kundizzjonijiet għall-użu tal-logo, b’mod partikolari l-abbozzar tal-lista ta’ prodotti agrikoli naturali u pproċessati li jista' jkollhom il-logo u d-definizzjoni ta’ karatteristiċi ta’ kwalità, il-metodi ta’ produzzjoni, l-ippakkjar u l-manifattura ta’ prodotti pproċessati, għandhom jiġu proposti mill-organizzazzjonijiet tal-kummerċ fir-reġjuni ultraperiferiċi. Dawk il-kundizzjonijiet għandhom jiġu speċifikati b’referenza għall-istandards eżistenti fir-regoli tal-Unjoni jew, fl-assenza ta’ dawn, b'referenza għall-standards internazzjonali, jew b’referenza għall-metodi tradizzjonali ta’ kultivazzjoni u manifattura.
            
         
               (5)
            
            
               Sabiex isir l-aħjar użu mil-logo disponibbli għall-produtturi u l-manifatturi ta’ prodotti ta’ kwalità speċifiċi għar-reġjuni ultraperiferiċi, u fl-interess tas-simplifikazzjoni tal-ġestjoni u l-kontroll u sabiex dawn isiru aktar effettivi, id-dritt għall-użu tal-logo għandu jingħata lill-operaturi stabbiliti f’dawk ir-reġjuni li huma responsabbli direttament għall-produzzjoni, għall-ippakkjar, għat-tqegħid fis-suq u għall-manifattura tal-prodotti kkonċernati u li jimpenjaw ruħhom li jissodisfaw ċerti obbligi.
            
         
               (6)
            
            
               Sabiex l-operaturi jitħallew jibbenefikaw mill-eżenzjoni mid-dazji tal-importazzjoni ta’ annimali bovini maskili ta’ età żgħira li joriġinaw minn pajjiżi terzi u li huma maħsuba għat-tismin u l-konsum fid-dipartimenti Franċiżi extra-Ewropej jew f'Madejra, kif imsemmi fl-Artikolu 27(1) tar-Regolament (UE) Nru 228/2013, iridu jiġu stabbiliti ċerti kundizzjonijiet għal dik l-eżenzjoni. L-eżenzjoni għandha tkun limitata għal annimali bovini maskili ta’ età żgħira maħsubin għat-tismin matul perjodu minimu ta’ 120 jum fir-reġjun ultraperiferiku kkonċernat, u għandha tkun soġġetta għall-preżentazzjoni ta’ garanzija.
            
         
               (7)
            
            
               Sabiex tkun żgurata allokazzjoni raġonevoli u proporzjonata għall-finanzjament fir-rigward tal-istudji, tal-proġetti dimostrattivi, tat-taħriġ u tal-miżuri ta’ għajnuna teknika, għandu jiġi stabbilit ammont massimu annwali li jista’ jiġi allokat għal dawn il-miżuri.
            
         
               (8)
            
            
               Għal raġunijiet ta’ ċertezza u ċarezza legali, ir-Regolament (KE) Nru 793/2006 għandu jitħassar,
            
         ADOTTAT DAN IR-REGOLAMENT:
   Artikolu 1
   Reġistru tal-operaturi
   1.   Il-liċenzji tal-importazzjoni, iċ-ċertifikati tal-eżenzjoni u ċ-ċertifikati tal-għajnuna għandhom jinħarġu biss lill-operaturi mdaħħlin f’Reġistru ta' operaturi li qed iwettqu attività ekonomika skont l-arranġamenti ta' provvista speċifiċi, segwiti mill-awtoritajiet kompetenti (minn hawn 'il quddiem “ir-reġistru”).
   2.   Kull operatur stabbilit fl-Unjoni jista’ japplika biex jiddaħħal fir-reġistru.
   Id-dħul fir-reġistru għandu jkun soġġett għall-kundizzjonijiet li ġejjin:
   
               (a)
            
            
               l-operaturi għandu jkollhom il-mezzi, l-istrutturi u l-awtorizzazzjonijiet legali meħtieġa biex iwettqu l-attivitajiet tagħhom, u b’mod partikolari, għandhom ikunu konformi mal-obbligi tagħhom fir-rigward tal-kontabbiltà tan-negozju u tat-tassazzjoni;
            
         
               (b)
            
            
               l-operaturi għandhom ikunu jistgħu jiggarantixxu li l-attivitajiet tagħhom isiru fir-reġjun jew fir-reġjuni ultraperiferiċi kkonċernati;
            
         
               (c)
            
            
               l-operaturi jibqgħu responsabbli għall-konformità mar-rekwiżiti kollha sottoskritti meta jwettqu operazzjoni tal-arranġamenti tal-provvista sakemm isir il-bejgħ lill-utent aħħari.
            
         Artikolu 2
   L-ammont ta’ għajnuna għat-tqegħid fis-suq barra mir-reġjun tal-produzzjoni
   1.   L-ammont ta’ għajnuna mogħtija skont il-Kapitolu IV tar-Regolament (KE) Nru 228/2013 għat-tqegħid fis-suq ta’ prodotti mir-reġjuni ultraperiferiċi xi mkien ieħor fl-Unjoni ma għandux jaqbeż l-10 % tal-valur tal-produzzjoni mqiegħda fis-suq, ikkunsenjata fiż-żona tad-destinazzjoni, u kkalkulata skont il-paragrafu 2 ta' dan l-Artikolu.
   Madanakollu, il-limitu stabbilit fl-ewwel subparagrafu ma għandux jaqbeż it-13 % tal-valur tal-produzzjoni mqiegħda fis-suq fejn il-kuntrattur għall-produtturi huwa assoċjazzjoni, unjoni jew organizzazzjoni tal-produtturi.
   Il-limiti stabbiliti fl-ewwel u fit-tieni subparagrafu jistgħu jiżdiedu għal 17 % u 20 % rispettivament mill-valur tal-produzzjoni kkumerċjalizzata għall-prodotti ttrasportati bl-ajruplan.
   2.   Għall-kalkolu tal-għajnuna, il-valur tal-produzzjoni kkummerċjalizzata, ikkunsenjata liż-żona tad-destinazzjoni, għandu jiġi evalwat abbażi tal-kuntratt annwali (fejn applikabbli), id-dokumenti tat-trasport partikolari, u kull dokument ta' sostenn ieħor sottomess biex jiġġustifika l-applikazzjoni għall-ħlas.
   Il-valur tal-prodott imqiegħed fis-suq li jrid jittieħed inkunsiderazzjoni għandu jkun dak tal-kunsinna sal-ewwel port jew ajruport tal-ħatt.
   L-awtoritajiet kompetenti jistgħu jitolbu kwalunkwe informazzjoni jew dokumentazzjoni addizzjonali bħala sostenn kif xieraq għal kalkolu tal-għajnuna.
   3.   Il-kundizzjonijiet għall-għoti tal-għajnuna, il-prodotti u l-ammonti kkonċernati għandhom jiġu speċifikati fil-programmi POSEI msemmija fil-Kapitolu II tar-Regolament (UE) Nru 228/2013.
   Artikolu 3
   Għajnuna għat-tqegħid fis-suq għat-tadam
   Għat-tadam mill-Gżejjer Kanarji li jaqa' taħt il-kodiċi NM 0702 00 00, l-ammont ta’ għajnuna mogħtija skont il-Kapitolu IV tar-Regolament (UE) Nru 228/2013 ma għandux jaqbeż it-EUR 3.6/100 kg, sa limitu ta’ 250 000 tunnellata fis-sena.
   Artikolu 4
   Ghajnuna għat-tqegħid fis-suq għar-ross
   Il-kwantità massima ta’ ross maħsud fil-Gujana Franċiża li tista’ tkun eliġibbli għas-sostenn għat-tqegħid fis-suq fi Gwadelup, Martinique u l-bqija tal-Unjoni, skont il-Kapitolu IV tar-Regolament (UE) Nru 228/2013, ma għandhiex taqbeż it-12 000 tunnellata fis-sena ta’ ekwivalenti ta’ ross ipproċessat.
   Għat-tqegħid fis-suq fil-bqija tal-Unjoni 'l barra minn Gwadelup u Martinique, dan l-ammont ma għandux jaqbeż l-4 000 tunnellata fis-sena.
   Artikolu 5
   L-użu tal-logo
   1.   Il-logo stipulat fl-Artikolu 21(1) tar-Regolament (UE) Nru 228/2013 għandu jintuża biss bil-għan li jżid l-għarfien u l-konsum tal-prodotti agrikoli pproċessati jew mhux ipproċessati speċifiċi għar-reġjuni ultraperiferiċi li jissodisfaw ir-rekwiżiti stabbiliti fuq l-inizjattiva tal-organizzazzjonijiet tal-kummerċ li jirrappreżentaw lill-operaturi fir-reġjuni msemmija.
   2.   Il-kundizzjonijiet imsemmija fil-paragrafu 1 għandhom jikkonċernaw l-istandards ta' kwalità u l-konformità mat-tekniki tal-koltivazzjoni, tal-produzzjoni jew tal-manifattura, kif ukoll l-istandards ta' preżentazzjoni u ppakkjar.
   Dawn il-kundizzjonijiet għandhom jiġu ddefiniti b’referenza għar-regoli tal-Komunità jew, fl-assenza ta’ dawn ir-regoli, għall-istandards internazzjonali jew, fejn neċessarju, għandhom jiġu adottati speċifikament fir-rigward tal-prodotti mir-reġjuni ultraperiferiċi fuq proposta mill-organizzazzjonijiet tal-kummerċ rappreżentattivi.
   Artikolu 6
   Dritt għall-użu tal-logo
   1.   Id-dritt li jintuża l-logo għandu jingħata mill-awtoritajiet kompetenti fl-Istati Membri tal-produzzjoni, jew mill-korpi awtorizzati minnhom għal dak il-għan.
   2.   Id-dritt li jintuża l-logo għandu jingħata fir-rigward ta’ kull prodott li għalih il-kundizzjonijiet imsemmija fl-Artikolu 5 ġew issodisfati, skont in-natura tal-prodott, lill-operaturi f’waħda mill-kategoriji li ġejjin:
   
               (a)
            
            
               produtturi individwali jew organizzazzjonijiet jew gruppi ta’ produtturi;
            
         
               (b)
            
            
               kummerċjanti li jippakkjaw il-prodott bl-għan li jqegħduh fis-suq;
            
         
               (c)
            
            
               il-manifatturi tal-prodotti pproċessati li huma stabbiliti fit-territorju tar-reġjuni ultraperiferiċi tagħhom.
            
         3.   Id-dritt li jintuża l-logo għandu jingħata mill-għotja ta' approvazzjoni fir-rigward ta' sena tas-suq waħda jew aktar.
   4.   L-approvazzjoni msemmija fil-paragrafu 3 għandha tingħata, fuq talba, lill-operaturi msemmija fil-paragrafu 2 li, jekk hemm bżonn, għandhom l-impjant jew it-tagħmir tekniku meħtieġ biex jipproduċu jew jimmanifatturaw il-prodott ikkonċernat, konformi mal-kundizzjonijiet imsemmija fl-Artikolu 5, u li jimpenjaw ruħhom:
   
               (a)
            
            
               kif rilevanti, li jipproduċu, jippakkjaw jew jimmanifatturaw prodotti li jissodisfaw dawk il-kundizzjonijiet;
            
         
               (b)
            
            
               li jżommu l-kontijiet li jippermettu l-monitoraġġ, b’mod partikolari tal-produzzjoni, l-ippakkjar jew il-manifattura tal-prodott li huwa eliġibbli għal-logo;
            
         
               (c)
            
            
               li jikkonformaw mal-kontrolli u l-verifiki kollha mitluba mill-awtoritajiet kompetenti.
            
         5.   L-approvazzjoni tista’ tiġi rtirata meta l-awtorità kompetenti tistabbilixxi li l-operatur approvat ikun naqas milli jissodisfa r-rekwiżiti relatati mal-prodott jew l-obbligu li jitnissel mill-impenji stipulati fil-paragrafu 4. L-irtirar tal-approvazzjoni għandu jkun temporanju jew permanenti, skont il-gravità stabbilita tan-nuqqas.
   Artikolu 7
   Kundizzjonjiet għar-riproduzzjoni u l-użu
   Il-logo għandu jiġi riprodott u użat b’konformità mal-Anness I.
   Artikolu 8
   Eżenzjoni mid-dazji tal-importazzjoni ta’ annimali bovini maskili ta’ età żgħira
   1.   L-eżenzjoni mid-dazji tal-importazzjoni ta’ annimali bovini maskili ta’ età żgħira li joriġinaw minn pajjiżi terzi u li huma maħsuba għat-tismin u l-konsum fid-dipartimenti Franċiżi extra-Ewropej jew f'Madejra li jaqgħu taħt il-kodiċijiet NM 0102 29 05, 0102 29 29 jew 0102 29 49, għandha tapplika bil-kundizzjoni li l-bhejjem importati jissemmnu għal perjodu ta’ mill-inqas 120 jum fir-reġjun ultraperiferiku li jkun ħareġ il-liċenzja tal-importazzjoni.
   2.   L-eżenzjoni mid-dazji tal-importazzjoni għandha tiġi soġġetta għad-depożitu ta’ garanzija mal-awtorità kompetenti tal-Istat Membru għall-ammont kif stipulat għal kull kodiċi NM eliġibbli fl-Anness II.
   It-tismin tal-annimali importati fid-dipartimenti Franċiżi extra-Ewropej u f'Madejra għal tul ta’ żmien minimu ta’ mill-inqas 120 jum mid-data tal-aċċettazzjoni tad-dikjarazzjoni tad-dwana għaċ-ċirkolazzjoni ħielsa, huwa rekwiżit primarju fi ħdan it-tifsira tal-Artikolu 19(2) tar-Regolament tal-Kummissjoni (KEE) Nru 282/2012 (4).
   3.   Għajr f’każijiet ta’ forza maġġuri, il-garanzija msemmija fil-paragrafu 2 għandha tiġi rilaxxata biss jekk tingħata prova lill-awtorità kompetenti tal-Istat Membru li l-annimali bovini ta’ età żgħira jkunu ssemmnu fl-azjenda jew fl-azjendi indikati skont il-punt (b) tal-Artikolu [35](1) tar-Regolament ta’ Implimentazzjoni tal-Kummissjoni (UE) Nru 180/2014 (5), u
   
               (a)
            
            
               ma ġewx maqtula qabel ma jkun għadda perjodu ta' 120 jum mid-data tal-importazzjoni; jew
            
         
               (b)
            
            
               ġew maqtula għal raġunijiet ta' saħħa jew mietu b'riżultat ta' mard jew inċident qabel ma dan il-perjodu ta' żmien ikun skada.
            
         Il-garanzija għandha tiġi rrilaxxata minnufih wara li din il-prova tkun ġiet fornuta.
   Artikolu 9
   Finanzjament ta’ studji, proġetti ta’ wiri, taħriġ jew miżuri ta’ assistenza teknika
   L-ammont meħtieġ biex jiġu ffinanzjati studji, proġetti ta’ wiri, taħriġ u miżuri ta’ assistenza teknika stipulati f’kull Programm POSEI għall-finijiet tal-implimentazzjoni tal-programm ikkonċernat, ma għandux jaqbeż il-1 % tal-ammont totali ta’ finanzjament allokat għal kull programm skont l-Artikolu 30(2) tar-Regolament (UE) Nru 228/2013.
   Artikolu 10
   Revoka
   Ir-Regolament (KE) Nru 793/2006 huwa rrevokat.
   Artikolu 11
   Dħul fis-seħħ
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Novembru 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 78, 20.3.2013, p. 23.
   
      (2)  Ir-Regolament tal-Kunsill (KE) Nru 247/2006 tat-30 ta' Jannar 2006 li jistabbilixxi miżuri speċifiċi għall-agrikoltura fir-reġjuni ultraperiferiċi tal-Unjoni (ĠU L 42, 14.2.2006, p. 1).
   
      (3)  Ir-Regolament tal-Kummissjoni (KE) Nru 793/2006 tat-12 ta’ April 2006 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 247/2006 li jistabbilixxi miżuri speċifiċi għall-agrikoltura fir-reġjuni 'l aktar il bogħod tal-Unjoni (ĠU L 145, 31.5.2006, p. 1).
   
      (4)  Ir-Regolament ta' Implimentazzjoni tal-Kummissjoni (KE) Nru 282/2012 tas-28 ta’ Marzu 2012 li jistabbilixxi regoli komuni dettaljati għall-applikazzjoni tas-sistema ta’ titoli għall-prodotti agrikoli (ĠU L 92, 30.3.2012, p. 4).
   
      (5)  Ir-Regolament ta’ Implimentazzjoni tal-Kummissjoni (UE) Nru 180/2014 ta’ mill-20 ta’ Frar 2014 li jistabbilixxi r-regoli għall-applikazzjoni tar-Regolament (UE) Nru 228/2013 tal-Parlament Ewropew u tal-Kunsill li jistabbilixxi miżuri speċifiċi għall-agrikoltura fir-reġjuni ultraperiferiċi tal-Unjoni (Ara paġna 13 ta' dan il-Ġurnal Uffiċjali).
   
      ANNESS I
      
         LOGO
      
      VERŻJONIJIET TAL-LOGO
      L-ismijiet tar-reġjuni differenti huma miktuba bil-lingwa uffiċjali ta’ kull reġjun ultraperiferiku kkonċernat.
      
                  
                     
               
               
                  
                     
               
               
                  
                     
               
            
                  
                     
               
               
                  
                     
               
               
                  
                     
               
            
                  
                     
               
               
                   
               
               
                   
               
            SPJEGAZZJONI TAS-SIMBOLI TAL-LOGO
      Fuq nett tal-logo hemm xemx kbira u safra li qed tarmi s-sħana, id-dawl u l-ħajja. L-art ħadra u għammiela taħt il-prodotti tissimbolizza l-prodotti agrikoli u l-kulur blu ċar fil-qiegħ jirrappreżenta l-baħar u l-prodotti tiegħu. Ix-xemx, bħala s-simbolu ta’ żoni tropikali u subtropikali, hija l-element dominanti. Il-linji tal-art u tal-baħar jagħtu aktar ħajja lil-Logo u jagħtu ħjiel ta' ambjent eżotiku.
      Il-kuluri jindikaw in-naturalezza, l-awtentiċità u l-kwalità.
      Taħt il-logo, il-bandiera tal-Unjoni kkombinata bl-isem tar-reġjun, tistipula b’mod ċar li r-reġjuni ultraperiferiċi huma tal-Unjoni.
      DESKRIZZJONI TEKNIKA TAL-LOGO
      Il-Logo għandu jiġi dejjem stampat fuq sfond abjad u kemm jista’ jkun bil-kulur, kwadrikulur. Eċċezzjonalment jista’ jiġi riprodott ukoll bl-abjad u l-iswed. Fejn il-Logo jifforma parti minn ritratt jew jitqiegħed fuq sfond ikkulurit, dan għandu jitqiegħed f'żona ta' delimitazzjoni bajda.
      
                  
                     
               
               
                  
                     Kuluri ta' referenza
                  
               
            
                  
                     
               
               
                  Kwadrikulur isfar: 00109000 – 10 % maġenta, 90 % isfar
               
               
                  
                     
               
               
                  Kwadrikulur tal-bandiera: XX800000 – 100 % cyan, 80 % maġenta
               
            
                  
                     
               
               
                  Kwadrikulur aħdar: XX008000 – 80 % cyan, 80 % isfar
               
               
                  
                     
               
               
                  Kwadrikulur tal-istilel: 0000XX00 – 100 % isfar
               
            
                  
                     
               
               
                  Kwadrikulur blu: XX100000 – 100 % maġenta, 10 %
               
               
                  L-ismijiet tar-reġjuni huma dejjem stabbiliti b'tipi suwed.
               
            
                  
                     
               
               
                  
                     Referenza abjad u iswed
                  
               
            
                  
                     
               
               
                  Isfar = 30 %
               
               
                  
                     
               
               
                  Bandiera = 100 %
               
            
                  
                     
               
               
                  Aħdar = 80 %
               
               
                  
                     
               
               
                  Abjad
               
            
                  
                     
               
               
                  Blu = 60 %
               
               
                  L-ismijiet tar-reġjuni huma dejjem stabbiliti b'tipi suwed.
               
            
                  
                     
               
               
                  
                     
               
               
                  
                     Rata ta’ tnaqqis
                  
                  Il-Logo bil-kulur ma għandux jiġi riprodott u stampat iżgħar minn 25 mm għoli minħabba d-daqs tal-istilel fuq il-bandiera tal-Unjoni. Id-daqs minimu tar-riproduzzjoni bl-abjad u l-iswed huwa għoli 30 mm.
                  Meta l-Logo jitqiegħed f'inkwadru abjad kif deskritt hawn fuq, id-daqs taż-żona tad-delimitazzjoni madwar il-Logo għandu jikkorrispondi għall-għoli tal-bandiera tal-Unjoni.
               
            TIPOGRAFIJA
      
                  It-tipografija tat-test hija Linotype Univers Condensed, ikkumpressata għal 65 %.
                  L-ispazjar mill-bandiera man-naħa ta’ quddiem tat-test huwa nofs l-għoli tal-bandiera.
               
               
                  
                     
               
            
                  
                     
               
            
                  
                     
               
            
                  
                     
               
            
                  
                     
               
            
                  
                     
               
            
                  
                     
               
            KOPJA LESTA BIEX TIĠI PPRINTJATA
      
                  
                     
               
               
                  L-oriġinal fuq ix-xellug jista' jintuża għar-riproduzzjoni. Għal riproduzzjoni fuq skala iżgħar, huwa essenzjali li jiġu rrispettati l-istruzzjonijiet mogħtija taħt it-taqsima “Deskrizzjoni teknika tal-Logo”.
               
            
   
      ANNESS II
      
         Ammonti ta' titoli msemmija fl-Artikolu 8(2)
      
      
                  Bhejjem bovini maskili ta' età żgħira għat-tismin
                  (Kodiċi NM)
               
               
                  L-ammont (EUR) għal kull ras
               
            
                  0102 29 05 
               
               
                  28 
               
            
                  0102 29 29 
               
               
                  56 
               
            
                  0102 29 49 
               
               
                  105